**Fiskeri- og havbruksnæringens forskningsfond (FHF) lyser ut inntil**

**8,0 mill. kr til: «Utvikling av teknologi for fremtidens klippfisklinje»**

Fiskeri- og havbruksnæringens forskningsfond (FHF), lyser ut inntil 8,0 mill. kr til implementering av FoU innenfor FHFs «Prosjekt i Bedrift»-ordning (PIB).

Utlysningen er en del av FHF sin strategiske satsing innen utvikling av «Fremtidens klippfisklinje» med følgende tema:

1. Utvikling av teknologi for automatisk kutting av flekket klippfisk.
2. Teknologi utvikling for full skalla testing og full automatisert produksjon av utvannet klippfisk/saltfisk.

Søker skal være en teknologibedrift med erfaring knyttet til sjømatnæringen. Innkomne søknader blir vurdert og evaluert av FHF i samarbeid med referansegruppen (RG) for «Fremtidens klippfisklinje» før endelig beslutning om tildeling.

1. ***FHF lyser ut inntil 4,0 mill. kr til:***

***«Utvikling av teknologi for automatisk kutting av flekket klippfisk»***

**Søknadsfrist 17. august, 2018**

Prosessene med kutting av flekket klippfisk og saltfisk til porsjoner foregår fortsatt manuelt.

Det er arbeidskrevende og gir stor vektvariasjon på de ulike porsjonene. Industrien ønsker gjennom FHF å utvikle en teknologi som effektiviserer og rasjonaliserer prosessen. Samtidig stiller markedet krav til at porsjonene skal ha lik vekt. Variasjon i størrelsen på råstoff kan være stor. Da trenges også en teknologi for fleksibel og presis kutting.

Målet er derfor å utvikle en automatisk og fleksibel teknologi for kutting av flekket klippfisk og saltfisk i porsjoner med lik vekt.

Retningslinjer

Den nye teknologien skal:

* Håndtere ulike størrelse av flekket klippfisk av torsk.
* Optimalisere kuttemønster med tanke på å gi størst verdi på hver enkelt fisk.
* Dynamisk porsjonskutting av klippfisk med fast vekt.
* Kutte alle bein (ryggbein, tykkfiskbein, ørebein og spåmannsbein).
* Ha en kapasitet på minimum 15 fisk/min.
* Rene snitt i kutteflatene
* Testkjøres, feilrettes og være klar for implementering.
* Teknologien kan enten være en modifisering av eksisterende teknologi, eller utvikling av ny teknologi. Den skal i tillegg ivareta nødvendige krav til HMS.
1. ***FHF lyser ut inntil 4,0 mill. kr til: «Teknologi utvikling for full skalla testing og full automatisert produksjon av utvannet klippfisk/saltfisk****»*

**Søknadsfrist 17. august, 2018**

Prosessene med utvanning av flekket klippfisk i Norge har et begrenset volum og økende industriell utvanning skjer samtidig i viktige markeder. Prosessene kjøres i dag delvis manuelt og er arbeidskrevende. Industrien ønsker derfor gjennom FHF å utvikle en teknologi og prosess som effektiviserer og rasjonaliserer utvanningsprosessen.

Markedet stiller i økende grad krav til at porsjonene skal ha lik vekt og porsjonene skal ha lik utvanningsgrad. Samtidig er det stor variasjon i størrelsen på råstoff.

Målet er derfor å utvikle og implementere en full skala og full automatisert pilotlinje for utvanning tilpasset til norske forhold.

Retningslinjer

Den nye teknologien skal:

* Ha både teknologi og prosess tilpasset norske forhold og kunne bruke sjøvann i utvanningen.
* Oppfylle ønske om minst mulig vannforbruk og kunne etterhåndtere prosessvann iht. norsk regelverk.
* Ivareta krav til enkel rengjøring.
* Håndtere ulike råstoff (fryst/fersk, flekket saltfisk/klippfisk, ulike porsjoner med bein og skinn).
* Ha automatisk styring av temperatur, saltinnhold etc., på prosessvann.
* Ha et minimum produksjonskapasitet på 1000 kg/batch.
* Ivareta nødvendige krav til HMS.
* Teknologien kan enten være en modifisering av eksisterende teknologi, eller utvikling av ny teknologi.
* Testkjøres, feilrettes og være klar for implementering i full-skala produksjon.

Krav til søknaden:

En kortfattet søknad sendes til post@fhf.no innen 17.august 2018. Søknaden skal bestå av: *Prosjektskisse* (se *«Mal for prosjektskisse til FHFs PIB-ordning (Prosjekt i Bedrift)»),* budsjett og finansieringsplan (se *«Mal for budsjett, finansieringsplan og fremdriftsplan – FHFs PIB-ordning»*), CV for prosjektleder og dokumentasjon fra eventuelle samarbeidspartnere. Søker må dokumentere faglige og økonomiske forutsetninger for å gjennomføre prosjektet.

* Prosjektskissen må inneholde etterprøvbare resultatmål og effektmål som er godt underbygget.
* Prosjektskissen skal ikke overskride 7 sider.
* I den grad det er mulig skal prosjektet deles inn i faser som skiller mellom 1) utarbeide kravspesifikasjon og utvikling av produksjonsunderlag, 2) bygging, funksjonstesting og feilretting av prototype, og 3) testing i fullskala med feilretting.

Mellom fasene er det naturlig at det blir gjort vurderinger i forhold til videreføring, samt avklaringer av eierskap og pris for prototyper som blir utviklet i prosjektet.

* Prosjektskissen må være så komplett at det kan foretas en evaluering basert på nedenstående kriterier.

**Prosedyre for behandling av søknader:**

Søknadene vil bli vurdert i henhold til følgende prioriterte evalueringskriterier:

* Relevans i forhold til utlysningstekst (Grad av samsvar mellom utlysningstekst og resultatmål).
* Økonomisk ramme (er de økonomiske rammene i samsvar med oppgaven?)
* Gjennomføringsevne (Finansiell styrke, tidsplan og søkers interne kompetanse for oppgaven).
* Næringsnytte (for utfyllende informasjon, se eget skjema for Prosjektskisse til FHF’s PIB-ordning).

Søker som får best vurdering iht. kriteriene ovenfor vil bli invitert til å levere fullstendig prosjektbeskrivelse der ytterligere krav og spesifikasjoner kan fastsettes. Ytterligere informasjon kan tilsendes om ønskelig. Ferdig prosjektbeskrivelse utarbeides i samarbeid mellom søker, FHF, referansegruppe for Strategisk satsing klippfisk og eventuelt andre virkemiddelordninger. Da vil det også bli utarbeidet en forpliktende samarbeidsavtale mellom teknologibedriften og referansegruppe for «Fremtidens Klippfisklinje».

**FHF forbeholder seg retten til å:**

* Avvise innkomne søknader som ikke er i tråd med målsettingen for satsingen.
* Be om avklaringer før og under evalueringen.
* Avlyse konkurransen eller foreta ny utlysning.

Utfyllende informasjon om utlysningen

«Prosjekt i Bedrift» (PIB) skal bidra til å øke nytten av FoU-investeringene gjennom direkte involvering av bedrifter i konkrete utviklingsprosjekter innenfor prioriterte områder i FHFs handlingsplan.

Ordningen er forankret i FHFs overordnede strategi og skal bidra til å styrke implementeringen av FoU-resultater i sjømatsektoren.

Finansiell støtte kan gis til forprosjekter, til deler av prosjekter eller til hele prosjekter. Det kan være aktuelt med samfinansiering mot andre virkemidler. Støttegraden skal være innenfor rammen av EØS-avtalen. Endelig støttegrad vil bli avklart gjennom utarbeidelse av ferdig prosjektbeskrivelse.

Innkomne søknader behandles konfidensielt.

**Føringer:**

* Prosjektene skal være i tråd med [FHFs standardvilkår](http://www.fhf.no/slik-arbeider-fhf/). Ved behov kan det gjøres unntak fra pkt. 4.2. Unntak fra FHFs standardvilkår skal være presisert i tilsagnsbrevet fra FHF.
* Søker vil i dialog med FHF opprette referansegrupper (RG) til innvilgede prosjekter. FHF forventer at tilskuddsmottaker diskuterer innretningen på aktivitetene i prosjektet med referansegruppen og FHF, for eventuell korrigering av prosjektbeskrivelsen.
* Før prosjektetableringen skal det utarbeides en forpliktende samarbeidsavtale mellom søker og referansegruppen som regulerer rettigheter og plikter mellom partene.
* FHF informerer på sine nettsider om alle prosjekter som får tilsagn. Før FHF gir tilsagn, må søker selv levere informasjon til FHFs nettsider. Ytterligere informasjon om dette vil bli gitt på et senere tidspunkt i prosessen.
* FHF har etter Forskrift om avgift til forskning og utvikling i fiskeri- og havbruksnæringen § 4, plikt til å offentliggjøre resultatene fra prosjekter som har mottatt støtte, slik at relevante resultater kommer hele sjømatnæringen til gode. Når prosjektet avsluttes skal det derfor leveres en sluttrapport som vil bli publisert (se «*Retningslinjer for sluttrapportering til FHFs PIB-ordning*»).

FHF følger forvaltningsloven: *«Oppdragsgiver plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsmessige forhold det vil være av konkurransemessig betydning å hemmeligholde»*.

Ytterligere opplysninger om utlysningen kan fås ved henvendelse til Lorena Gallart Jornet, fagsjef konvensjonell eller Lars R. Lovund. Kontorsted Røysegata 15, Ålesund.

lorena.jornet@fhf.no, Tlf.: +47 982 22479

lars.lovund@fhf.no, Tlf.: +47 906 80846